76 | BRANDT Zoologie 
cutis papillas admodum elevatas concentrica formantibus eamque ob causam 
tubulos constituentibus compositam sistunt, quam palati sic dicti mollis (ï. 
e. non ossei) propagationem, nominatim epithelii palatini evolutionem sum- 
man *), usui peculiari (manducationi) destinatam considerare debemus. 
Quam ob rem laminae manducatoriae corneae epithelialis nomine quoad 
histologicam rationem et physiologicam functionem designare et palato, cri- 
nibus, unguibus, elasmiüs, cornubus aliisque partibus analogis mammalium 
quoad structuram aequiparare omni jure possumus. 
Lamina manducatoria palatina Rhytinae ceterum cum Balaenarum lami- 
nis corneis palatinis structura sua tubulosa et substantia durissima cornea 
e cellulis epithelialibus largissimis composita maximam atque proximam, 
situ vero haud parvam similitudinem praebet, a laminis Balaenarum corneis 
tamen eo distinguitur, quod massam unicam imparem, in linea media cor- 
poris , maxima ex parte sub ossium intermaxillarium excavitione palatina, 
sitam, e tubulis corneis brevibus, truncatis, supra glabris, parietibus late- 
ralibus plerumque invicem prorsus coalitis compositam, e cellulis magis 
distinctis et aequalibus, margine haud vel vix incrassatis formatam cibisque 
comminuendis destinatam constituat. 
Laminae corneae Balaenarum contra, sub parte palatina excavata ipsorum 
ossium maxillarium symmetrice disposita, massam duplicem, dextram et si- 
nistram, interstitio elevato cristato, osseo, centrali sejunctas et e palati late- 
ribus in os perpendiculariter dependentes praebent, quarum utraque e la- 
minis numerosissimis, infra basin, qua massa interposita cornea, ligamenti 
vices gerente, uniuntur, sejunctis, apice deorsum directo acuminatis et in 
*) Observandum est in Rhytina omnino cellulas tantum duriores, perfecte evolutas, nucleum 
parvum pracbentes, a me esse inventas, non autem illas nucleo maguo et parietibus crassis in- 
structas matrici palati incumbentes. Sed tales cellulae verisimillime Rhytinae quoque haud deerant, 
sed una cum matrice, ob substantiam molliorem, quodque minus cohaererent, in lamina nostra 
perierunt. Observationes in lamina palatina Halicores et Manati instituendae rem fusius probabunt. 
